Document ID: 31982D0382

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 19ης Μαΐου 1982
περί διαπιστώσεως ότι η εισαγωγή των συσκευών με την ονομασία «Conviron - Plant Growth Chamber, model PGV 36· - Growth Bench, model GB 48· - Cold Chamber, model C 816· - Chamber, model C 604 και - Incubator, model I 23 L» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου
(82/382/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρος (1), όπως τροποποιήθηκε από τον κανονισμό (ΕΟΚ) αριθ. 1027/79 (2),
τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,
Εκτιμώντας:
ότι η βελγική κυβέρνηση, με επιστολή της της 1ης Δεκεμβρίου 1981, ζήτησε από την Επιτροπή να κινήσει τη διαδικασία που προβλέπεται το άρθρο 7 του κανονισμού (ΕΟΚ) αριθ. 2784/79, για να καθορισθεί αν οι συσκευές με την ονομασία «Conviron - Plant Growth Chamber, model PGV 36· - Growth Bench, model GB 48· - Cold Chamber, model C 816· - Chamber, model C 604 και - Incubator, model I 23 L», που παραγγέλθηκαν την 16η Ιουνίου 1980 και που προορίζονται να χρησιμοποιηθούν για την έρευνα για το μεταβολισμό των φυτορμονών σε σχέση με διάφορες διαδικασίες αύξησης και ανάπτυξης και επίσης για την τελειοποίηση των τεχνικών μεθόδων βλαστικού πολλαπλασιασμού των φυτών με καλλιέρκειες «in vitro», πρέπει να θεωρηθούν ή όχι ως επιστημονικές καί, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·
ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων, αποτελούμενη από εκπροσώπους όλων των Κρατών μελών, συνήλθε στις 20 Απριλίου 1982, στο πλαίσιο της Επιτροπής Δασμολογικών Ατελειών, προς τον σκοπό της εξετάσεως της προκειμένης περιπτώσεως· ότι, από την εξέταση αυτή, συνάγεται ότι οι εν λόγω συσκευές είναι: ένας θάλαμος καλλιέργειας, μία τράπεζα καλλιέργειας, ένας καταγραφέας θερμοκρασίας και πίεσης, ένας ψυχρός θάλαμος, ένας φοριαμός και ένας θάλαμος επώασης·
ότι δεν έχουν αντικειμενικά χαρακτηριστικά τα οποία να τις καθιστούν κατάλληλες για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι η στην προκείμενη περίπτωση χρησιμοποίηση των εν λόγω συσκευών δεν θα ήταν δυνατό, μόνη της, να τους προσδώσει τον χαρακτήρα των επιστημονικών συσκευών· ότι δεν δικαιολογείται, συνεπώς, η παραχώρηση ατελείας στις εν λόγω συσκευές,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η εισαγωγή των συσκευών με την ονομασία «Conviron - Plant Growth Chamber, model PGV 36· - Growth Bench, model GB 48· - Cold Chamber, model C 816· - Chamber, model C 604 και - Incubator, model I 23 L», που αποτελεί το αντικείμενο της αιτήσεως της 1ης Νοεμβρίου 1981, της βελγικής κυβερνήσεως, δεν δύναται να πραγματοποιηθεί ατελώς ως προς τους δασμούς του Κοινού Δασμολογίου.
Άρθρο 2
Η παρούσα απόφαση απευθύνεται στα Κράτη μέλη.
Έγινε στις Βρυξέλλες, στις 19 Μαΐου 1982.

Labels: 3
16
1